ആചാരനിറവില് വിസ്മയക്കാഴ്ചയായി ആറന്മുള വള്ളംകളി ആറന്മുള : പാര്ത്ഥസാരഥിയുടെ സന്നിധിയില് ആരവങ്ങളില്ലാതെ ആചാരനിറവില് നടന്ന ഉത്രട്ടാതി വള്ളംകളി ഭക്തിസാന്ദ്രമായി. മൂന്ന് പളളിയോടങ്ങളാണ് പമ്ബയുടെ വിരിമാറില് തുഴയെറിഞ്ഞ് നീങ്ങിയത്. കിഴക്കന് മേഖലയില് നിന്ന് കോഴഞ്ചേരി, മദ്ധ്യ മേഖലയില് നിന്ന് മാരാമണ്, പടിഞ്ഞാറന് മേഖലയില് നിന്ന് കീഴ് വന്മഴി എന്നീ പളളിയോടങ്ങളാണ് പങ്കെടുത്തത്. ക്ഷേത്രക്കടവിലേക്ക് ആദ്യം കോഴഞ്ചേരിയും പിന്നാലെ മാരാമണ്ണും തുടര്ന്ന് കീഴ് വന്മഴിയും എത്തിച്ചേര്ന്നു. ഇതിനുശേഷം മാര്ഗ ദര്ശക മണ്ഡലം സംസ്ഥാന ജനറല് സെക്രട്ടറി സ്വാമി സത് സ്വരൂപാനന്ദ സരസ്വതി ക്ഷേത്രക്കടവില് ഭദ്രദീപം തെളിച്ചു. കോഴഞ്ചേരി പളളിയോടത്തിന് പളളിയോട സേവാസംഘം പ്രസിഡന്റ് കെ.എസ്.രാജന്, മാരാമണ് പളളിയോടത്തിന് ജില്ലാ പഞ്ചായത്ത് പ്രസിഡന്റ് അഡ്വ.ഓമല്ലൂര് ശങ്കരന്, കീഴ് വന്മഴി പളളിയോടത്തിന് ജില്ലാ കളക്ടര് ദിവ്യ എസ്.അയ്യര് എന്നിവര് വൈറ്റില പുകയില നല്കി സ്വീകരിച്ചു. ആന്റോ ആന്റണിഎം.പി. സത്രക്കടവില് ചവിട്ടിത്തിരിച്ച പളളിയോടങ്ങള് ക്ഷേത്രക്കടവ് കടന്ന് നിക്ഷേപമാലില് തിരിഞ്ഞ് വീണ്ടും സത്രക്കടവ് പിന്നീട്ട് താഴേക്കുപോയ ശേഷം കരകളിലേക്ക് മടങ്ങി. സമ്മേളനത്തില് സേവാസംഘം പ്രസിഡന്റ് കെ.എസ്. രാജന് അദ്ധ്യക്ഷത വഹിച്ചു. ജില്ലാ പഞ്ചായത്ത് പ്രസിഡന്റ് അഡ്വ. ഓമല്ലൂര് ശങ്കരന്, ജില്ലാ കളക്ടര് ദിവ്യ എസ്. അയ്യര്, ജില്ലാ പഞ്ചായത്ത് അംഗം ആര്. അജയകുമാര്, ജില്ലാ മെഡിക്കല് ഓഫീസര് ഡോ.എ.എല്. ഷീജ, ദുരന്തനിവാരണ വിഭാഗം ഡെപ്യൂട്ടി കളക്ടര് ടി.ജി. ഗോപകുമാര്, തിരുവാഭരണം കമ്മിഷണര് എസ്. അജിത്ത് കുമാര്, ദേവസ്വം ഡെപ്യൂട്ടി കമ്മിഷണര് ജി. ബൈജു, അസി. കമ്മിഷണര് കെ. സൈനുരാജ്, അഡ്മിനിസ്ട്രേറ്റീവ് ഓഫീസര് ജി. ബിനു, പള്ളിയോട സേവാസംഘം സെക്രട്ടറി പാര്ത്ഥസാരഥി ആര്. പിള്ള, വൈസ് പ്രസിഡന്റ് ജി. സുരേഷ് വെണ്പാല, ജോയിന്റ് സെക്രട്ടറി പ്രദീപ് ചെറുകോല്, ഖജാന്ജി കെ. സഞ്ജീവ് കുമാര്, റേസ് കമ്മിറ്റി കണ്വീനര് ശരത്ത് പുന്നംതോട്ടം, മുന് എം.എല്.എ. മാലേത്ത് സരളാദേവി, പഞ്ചപാണ്ഡവ ക്ഷേത്ര സമിതി പ്രസിഡന്റും കൊച്ചിന് ഷിപ്പ് യാര്ഡ് ഡയറക്ടറുമായ ബി. രാധാകൃഷ്ണ മേനോന്, ബ്ലോക്ക് പഞ്ചായത്ത് പ്രസിഡന്റ് രേഖ സുനില്, അംഗം ജിജി ജോണ് മാത്യു, ഗ്രാമപഞ്ചായത്ത് പ്രസിഡന്റുമാരായ ഉഷാകുമാരി, സി.എസ്. ബിനോയി, ക്ഷേത്രോപദേശക സമിതി പ്രസിഡന്റ് എന്.എസ്. രാജേന്ദ്രബാബു, സെക്രട്ടറി കെ.പി. അശോകന്, കണ്വീനര് മനോജ് മാധവശേരില്, തുടങ്ങിയവര് പങ്കെടുത്തു. ആവേശം ചോരാതെ അന്പത്തിരണ്ട് കരകളുടെ പളളിയോടങ്ങള് മാറ്റുരച്ചിരുന്ന ഉത്രട്ടാതി ജലമേളയുടെ ആവേശത്തെ കൊവിഡ് അപഹരിച്ചെങ്കിലും ഭക്തിയുടെ നിറവിലായിരുന്നു ചടങ്ങുകള്. കോഴഞ്ചേരി, മാരാമണ്, കീഴ് വന്മഴി പളളിയോങ്ങള്ക്കാണ് ഇക്കുറി നറുക്കെടുപ്പിലൂടെ അനുമതി ലഭിച്ചത്. കഴിഞ്ഞ വര്ഷം ളാക ഇടയാറന്മുളയ്ക്ക് മാത്രമാണ് അനുമതി ലഭിച്ചിരുന്നത്. പളളിയോടങ്ങളില് 40 പേര്ക്ക് മാത്രമാണ് അനുമതി ലഭിച്ചിരുന്നത്. . ഒരു പള്ളിയോടത്തില് 40 തുഴക്കാര് മാത്രമേ പ്രവേശിക്കാവൂ എന്നായിരുന്നു നിബന്ധന. പള്ളിയോടത്തില് എത്തുന്നവര് ക്ഷേത്രക്കടവില് ഇറങ്ങാന് പാടില്ലെന്ന് നിര്ദ്ദേശം നല്കിയിരുന്നു. പള്ളിയോട ക്യാപ്ടന് വെള്ളമുണ്ടും ചുവന്ന തലയില്ക്കെട്ടും മറ്റുള്ളവര് വെള്ളമുണ്ടും വെള്ള തലയില്ക്കെട്ടും ധരിക്കണം എന്നും നിര്ദ്ദേശമുണ്ടായിരുന്നു. പള്ളിയോട സേവാസംഘം നല്കിയ തിരിച്ചറിയല് കാര്ഡുളളവരും കൊവിഡ് ടെസ്റ്റ് നടത്തിയവരുമായിരുന്നു പളളിയോടത്തില് തുഴയെറിഞ്ഞത്.